

****

**คู่มือการปฏิบัติงาน**

**งานสวัสดิการสังคม**

**⮚ การขึ้นทะเบียนเพื่อรับเงินเบี้ยยังชีพผู้สูงอายุ**

**⮚ การขึ้นทะเบียนและยื่นคำขอรับเบี้ยความพิการ**

**⮚ การยื่นคำร้องขอรับการสงเคราะห์ผู้ป่วยเอดส์**

**⮚ การยื่นคำร้องโครงการเงินอุดหนุนเพื่อการเลี้ยงดูเด็กแรกเกิด**







**งานสวัสดิการสังคม สำนักปลัด**

**องค์การบริหารส่วนตำบลบางขันแตก**

**อำเภอเมืองสมุทรสงคราม จังหวัดสมุทรสงคราม**

**คำนำ**

งานสวัสดิการสังคม องค์การบริหารส่วนตำบลบางขันแตก มีบทบาทหน้าที่ในการจัดสวัสดิการสังคมให้กับผู้ด้อยโอกาสทางสังคมในเขตองค์การบริหารส่วนตำบลบางขันแตก และส่งเสริมคุณภาพชีวิตให้กับบุคคลเหล่านี้ รวมทั้งมีบทบาทหน้าที่ในการดำเนินการรับลงทะเบียนผู้สูงอายุเพื่อรับเงินเบี้ยยังชีพผู้สูงอายุ การรับลงทะเบียนคนพิการเพื่อรับเงินเบี้ยความพิการ และรับคำร้องผู้ป่วยเอดส์เพื่อรับเบี้ยยังชีพผู้ป่วยเอดส์ รวมทั้งการจ่ายเงินเบี้ยยังชีพฯ ให้กับบุคคลดังกล่าว โดยถือปฏิบัติตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.2548 ระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 และระเบียบกระทรวงมหาดไทยว่าด้วยหลักเกณฑ์การจ่ายเบี้ยความพิการขององค์กรปกครองส่วนท้องถิ่น   
พ.ศ.2553 อีกทั้งยังได้รับลงทะเบียนโครงการเงินอุดหนุนเพื่อการเลี้ยงดูเด็กแรกเกิด

ดังนั้น เพื่อให้ประชาชนที่มาขอรับบริการได้มีความเข้าใจที่ถูกต้องมีแนวทางในการปฏิบัติ  
ที่ชัดเจน ซึ่งจะนำไปสู่ความสะดวก รวดเร็ว และถูกต้องในการขอรับบริการในเรื่องดังกล่าว องค์การบริหาร  
ส่วนตำบลบางขันแตก จึงได้จัดทำคู่มือการลงทะเบียนและยื่นคำขอรับเงินเบี้ยยังชีพผู้สูงอายุ การลงทะเบียนและยื่นคำขอรับเงินเบี้ยความพิการ การยื่นคำร้องเพื่อรับเงินเบี้ยยังชีพผู้ป่วยเอดส์ และโครงการเงินอุดหนุนเพื่อการเลี้ยงดูเด็กแรกเกิดขึ้น

องค์การบริหารส่วนตำบลบางขันแตก หวังเป็นอย่างยิ่งว่าคู่มือฉบับนี้จะเป็นส่วนหนึ่งที่ทำให้

ผู้สูงอายุ คนพิการ และผู้ป่วยเอดส์ และผู้ที่ต้องการเข้าร่วมโครงการเงินอุดหนุนเพื่อการเลี้ยงดูเด็กแรกเกิด  
มีความเข้าใจที่ถูกต้องถึงสิทธิพึงได้รับ รวมทั้งทราบแนวทางในการปฏิบัติที่ชัดเจน ซึ่งจะทำให้เกิดประโยชน์สูงสุดต่อบุคคลดังกล่าวและประชาชนที่มาขอรับบริการต่อไป

**สารบัญ**

|  |  |  |  |  |
| --- | --- | --- | --- | --- |
|  |  | |  | หน้า |
|  | | | | |
| การขึ้นทะเบียนเพื่อรับเงินเบี้ยยังชีพผู้สูงอายุ | | | | 1 |
| การขึ้นทะเบียนเพื่อรับเงินเบี้ยความพิการ | | | | 4 |
| การยื่นคำร้องเพื่อขอรับเงินเบี้ยยังชีพผู้ป่วยเอดส์ | | | | 7 |
| การลงทะเบียนรับเงินสงเคราะห์โครงการเงินอุดหนุนเพื่อการเลี้ยงดูเด็กแรกเกิด | | | | 8 |
|  | |  | |  |
| ภาคผนวก | | | |  |
|  | | ตัวอย่างแบบฟอร์มเอกสารการขึ้นทะเบียน | |  |
|  | |  | |  |

1

**การขึ้นทะเบียนเพื่อรับเงินเบี้ยยังชีพผู้สูงอายุ**



**คุณสมบัติของผู้มีสิทธิขึ้นทะเบียนรับเงินเบี้ยยังชีพผู้สูงอายุ**

1. มีสัญชาติไทย

2. มีภูมิลำเนาอยู่ในเขตองค์การบริหารส่วนตำบลบางขันแตก (ตามทะเบียนบ้าน)

3. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือองค์กรปกครองส่วนท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐ หรือองค์กรปกครองส่วนท้องถิ่น ผู้ที่ได้รับเงินเดือน ค่าตอบแทน รายได้ประจำหรือผลประโยชน์ตอบแทนอย่างอื่นที่รัฐหรือหน่วยงานของรัฐจัดให้เป็นประจำ **ยกเว้น ผู้พิการและผู้ป่วยเอดส์**

4. เป็นผู้มีอายุ 60 ปีบริบูรณ์ ในปีถัดไป (ปัจจุบันอายุ 59 ปี บริบูรณ์ และต้องเกิดก่อน 1 ตุลาคม)

**เอกสาร/หลักฐาน ประกอบการขึ้นทะเบียนรับเงินเบี้ยยังชีพผู้สูงอายุ**

⮚ บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่าย

⮚ ทะเบียนบ้านฉบับเจ้าบ้าน

⮚ สมุดบัญชีเงินฝากธนาคาร

**หมายเหตุ**

สำหรับกรณีที่มีความจำเป็นไม่สามารถมายื่นคำขอลงทะเบียนด้วยตนเองได้ อาจมอบอำนาจเป็นลายลักษณ์อักษรให้ผู้อื่นยื่นคำขอลงทะเบียนขอรับเบี้ยยังชีพผู้สูงอายุแทนได้

**การจ่ายเบี้ยยังชีพผู้สูงอายุ**

องค์การบริหารส่วนตำบลบางขันแตก จะดำเนินการเบิกจ่ายเงินให้กับผู้สูงอายุที่มาขึ้นทะเบียนไว้แล้ว ภายในวันที่ 10 ของทุกเดือน โดยการโอนเข้าบัญชีธนาคารตามที่ผู้สูงอายุแจ้งความประสงค์ไว้

2

**การคำนวณเงินเบี้ยยังชีพผู้สูงอายุ**

การกำหนดเงินเบี้ยยังชีพต่อเดือนที่ผู้สูงอายุจะได้รับในปีงบประมาณปัจจุบัน คิดในอัตราเบี้ยยังชีพแบบขั้นบันได

แบบ “ขั้นบันได” หมายถึง การแบ่งช่วงของผู้สูงอายุออกเป็นช่วง ๆ หรือเป็นขั้น ขึ้นไปเรื่อย ๆ โดยเริ่มตั้งแต่ อายุ 60 ปี โดยคำนวณตามปีงบประมาณมิใช่ปีปฏิทิน (การนับรอบปีงบประมาณ คือ 1 ตุลาคม – 30 กันยายน) และไม่มีการเพิ่มของอายุระหว่างปี

**ตารางคำนวณเงินเบี้ยยังชีพรายเดือนสำหรับผู้สูงอายุ (แบบขั้นบันได)**

|  |  |  |
| --- | --- | --- |
| ขั้น | ช่วงอายุ (ปี) | จำนวนเงิน (บาท) |
| ขั้นที่ 1 | 60 – 69 ปี | 600 |
| ขั้นที่ 2 | 70 – 79 ปี | 700 |
| ขั้นที่ 3 | 80 – 89 ปี | 800 |
| ขั้นที่ 4 | 90 ปี ขึ้นไป | 1,000 |

**การสิ้นสุดการรับเงินเบี้ยยังชีพผู้สูงอายุ**

1. เสียชีวิต

2. ย้ายภูมิลำเนาไปนอกเขตองค์การบริหารส่วนตำบลบางขันแตก

3. แจ้งสละสิทธิการขอรับเงินเบี้ยยังชีพ

**กรณีผู้สูงอายุย้ายภูมิลำเนา**

ผู้สูงอายุต้องไปลงทะเบียนและยื่นคำขอรับเบี้ยยังชีพผู้สูงอายุ  
ที่องค์กรปกครองส่วนท้องถิ่นแห่งใหม่ภายในเดือนพฤศจิกายนของปีนั้น ๆ   
และแจ้งข้อมูลให้องค์การบริหารส่วนตำบลบางขันแตกรับทราบ

3

**แผนผังแสดงขั้นตอนและระยะเวลาการปฏิบัติงาน**

**การรับขึ้นทะเบียนเบี้ยยังชีพผู้สูงอายุ**

**ยื่นคำขอขึ้นทะเบียน พร้อมเอกสารหลักฐาน**

**15 นาที / ราย**

**เจ้าหน้าที่ตรวจสอบเอกสารหลักฐาน/สัมภาษณ์ บันทึกข้อมูลเพิ่มเติม**

**10 นาที / ราย**

**เสนอผู้บังคับบัญชา / ผู้บริหาร  
ประกาศรายชื่อผู้มีสิทธิ์รับเบี้ยยังชีพฯ**

**บันทึกข้อมูลในระบบสารสนเทศ  
การจัดการฐานข้อมูลเบี้ยยังชีพ  
ขององค์กรปกครองส่วนท้องถิ่น**

4

**การขึ้นทะเบียนเพื่อรับเงินเบี้ยความพิการ**



**ขั้นตอนการขอบัตรประจำตัวคนพิการ**

1. พบแพทย์เฉพาะทางที่โรงพยาบาล เพื่อวินิจฉัยและออกเอกสารรับรองความพิการ

2. ดำเนินการทำบัตรประจำตัวคนพิการ ได้ที่ สำนักงานพัฒนาสังคมและความมั่นคงของมนุษย์จังหวัดสมุทรสงคราม ศาลากลางจังหวัดสมุทรสงคราม โดยใช้เอกสารดังต่อไปนี้

2.1 เอกสารรับรอบความพิการที่รับรองโดยแพทย์เฉพาะทาง (ฉบับจริง)

2.2 รูปถ่าย ขนาด 1 นิ้ว จำนวน 2 รูป

2.3 สำเนาทะเบียนบ้าน จำนวน 1 ฉบับ

2.4 สำเนาบัตรประจำตัวประชาชน จำนวน 1 ฉบับ

2.5 กรณี ผู้พิการมีผู้ดูแล ให้นำสำเนาบัตรประจำตัวประชาชนและสำเนาทะเบียนบ้านของผู้ดูแลคนพิการ จำนวนอย่างละ 1 ฉบับ

3. กรณีบุคคลอื่นที่ไม่ใช่ผู้พิการ และผู้ดูแลผู้พิการมาติดต่อขอทำบัตรประจำตัวคนพิการ ให้นำหลักฐานข้อ 2.5 มาด้วย

4. หลังจากได้บัตรประจำตัวคนพิการ ให้แจ้งเปลี่ยนสิทธิ์ผู้พิการ (ท.74) ณ โรงพยาบาลส่งเสริมสุขภาพตำบล สถานีอนามัยในเขตตามสิทธิ์หลักที่ใช้บัตรทองอยู่

6. ติดต่อขอขึ้นทะเบียนเพื่อรับเบี้ยยังชีพผู้พิการ ณ องค์การบริหารส่วนตำบลบางขันแตก

**คุณสมบัติของผู้มีสิทธิขึ้นทะเบียนรับเงินเบี้ยยังชีพผู้พิการ**

1. มีสัญชาติไทย

2. มีภูมิลำเนาอยู่ในเขตองค์การบริหารส่วนตำบลบางขันแตก (ตามทะเบียนบ้าน)

3. มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ

4. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

**เอกสาร/หลักฐาน ประกอบการขึ้นทะเบียนรับเงินเบี้ยยังชีพผู้สูงอายุ**

⮚ บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่าย

⮚ ทะเบียนบ้านฉบับเจ้าบ้าน

⮚ สมุดบัญชีเงินฝากธนาคาร

5

**หมายเหตุ**

**กรณีผู้พิการไม่สามารถมาลงทะเบียน**

**ด้วยตนเอง อาจมอบอำนาจเป็นลายลักษณ์อักษรให้ผู้ดูแลคนพิการยื่นคำขอแทน**

**แต่ต้องนำหลักฐานของคนพิการและคนดูแลคนพิการไปแสดงต่อเจ้าหน้าที่ด้วย**

**คนพิการที่เป็นผู้สูงอายุ**

**สามารถลงทะเบียนเพื่อขอรับ**

**เบี้ยยังชีพผู้สูงอายุได้ด้วย**

**กรณีได้รับเบี้ยยังชีพคนพิการอยู่แล้ว   
และได้ย้ายเข้ามาในพื้นที่ตำบลบางขันแตก จะต้องมาขึ้นทะเบียน**

**ณ องค์การบริหารส่วนตำบลบางขันแตก**

**อีกครั้งหนึ่งภายในเดือนที่ย้าย**

**……**

**เพื่อใช้สิทธิรับเงินเบี้ยยังชีพต่อเนื่อง**

**การจ่ายเบี้ยยังชีพผู้พิการ**

องค์การบริหารส่วนตำบลบางขันแตก จะดำเนินการเบิกจ่ายเงินให้กับผู้พิการที่มาขึ้นทะเบียนไว้แล้ว ภายในวันที่ 10 ของทุกเดือน โดยการโอนเข้าบัญชีธนาคารตามที่ผู้พิการแจ้งความประสงค์ไว้

**การเปลี่ยนผู้ดูแลคนพิการ**

การดำเนินการเปลี่ยนผู้ดูแลคนพิการ สามารถติดต่อได้ที่ สำนักงานพัฒนาสังคมและความมั่นคงของมนุษย์จังหวัดสมุทรสงคราม ศาลากลางจังหวัดสมุทรสงคราม โดยใช้เอกสารดังต่อไปนี้

1. สมุด/บัตรประจำตัวคนพิการเล่มเดิม

2. สำเนาบัตรประจำตัวประชาชน และสำเนาทะเบียนบ้าน อย่างละ 1 ฉบับ

3. หลักฐานผู้ดูแลคนพิการคนเดิม ใช้สำเนาบัตรประจำตัวประชาชน และสำเนาทะเบียนบ้าน อย่างน้อย 1 ฉบับ

4. หลักฐานผู้ดูแลคนพิการคนใหม่ ใช้สำเนาบัตรประจำตัวประชาชน

5. หนังสือรับรองการเป็นผู้ดูแลคนพิการ

6. สำเนาบัตรประจำตัวข้าราชการของผู้รับรอง จำนวน 1 ฉบับ

6

**แผนผังแสดงขั้นตอนและระยะเวลาการปฏิบัติงาน**

**การรับขึ้นทะเบียนเบี้ยยังชีพความพิการ**

**ยื่นคำขอขึ้นทะเบียน พร้อมเอกสารหลักฐาน**

**15 นาที / ราย**

**เจ้าหน้าที่ตรวจสอบเอกสารหลักฐาน/สัมภาษณ์ บันทึกข้อมูลเพิ่มเติม**

**10 นาที / ราย**

**เสนอผู้บังคับบัญชา / ผู้บริหาร  
ประกาศรายชื่อผู้มีสิทธิ์รับเบี้ยยังชีพฯ**

**บันทึกข้อมูลในระบบสารสนเทศ  
การจัดการฐานข้อมูลเบี้ยยังชีพ  
ขององค์กรปกครองส่วนท้องถิ่น**

7

**การยื่นคำร้องเพื่อขอรับเงินเบี้ยยังชีพผู้ป่วยเอดส์**



**ข้อแนะนำสำหรับการยื่นคำร้องเพื่อขอรับเงินเบี้ยยังชีพผู้ป่วยเอดส์**

1. ผู้ป่วยเอดส์มีสิทธิได้รับเงินสงเคราะห์เบี้ยยังชีพผู้ป่วยเอดส์ ต้องมีใบรับรองแพทย์ซึ่งออกให้โดย สถานพยาบาลของรัฐ ยืนยันว่าป่วยเป็นโรคเอดส์จริง

2. ผู้ป่วยเอดส์ต้องมีภูมิลำเนาอยู่ในเขตองค์การบริหารส่วนตำบลบางขันแตก

3. การยื่นคำร้องขอรับเบี้ยยังชีพผู้ป่วยเอดส์ สามารถยื่นคำร้องได้ที่ งานสวัสดิการสังคม องค์การบริหารส่วนตำบลบางขันแตก โดยนำหลักฐานมาเพื่อประกอบการยื่นดังนี้

3.1 ใบรับรองแพทย์ซึ่งออกให้โดยสถานพยาบาลของรัฐ ยืนยันว่าป่วยเป็นโรคเอดส์จริง

3.2 บัตรประจาตัวประชาชนฉบับจริง (พร้อมสำเนา)

3.3 ทะเบียนบ้านฉบับจริง (พร้อมสำเนา)

4. กรณีที่ผู้ป่วยเอดส์ไม่สามารถเดินทางมายื่นคาขอรับการสงเคราะห์ด้วยตนเองได้จะมอบอำนาจให้ผู้อุปการะมาดำเนินการแทนได้

5. กรณีผู้ป่วยเอดส์ เป็นผู้สูงอายุหรือคนพิการ หรือเป็นทั้งผู้สูงอายุและคนพิการ สามารถดำเนินการได้ทั้งหมด

6. กรณีผู้ป่วยเอดส์ได้รับเบี้ยยังชีพผู้ป่วยเอดส์แล้ว ต่อมาได้ย้ายภูมิลำเนา (ย้ายชื่อในทะเบียนบ้าน)   
ไปอยู่ในเขตองค์กรปกครองส่วนท้องถิ่นอื่น ผู้ป่วยเอดส์ต้องดำเนินการยื่นคำร้องขอรับเบี้ยยังชีพผู้ป่วยเอดส์   
อีกครั้ง ณ องค์กรปกครองส่วนท้องถิ่นที่ย้ายภูมิลำเนาเข้าไปอยู่ใหม่ (เพื่อรับเงินเบี้ยยังชีพผู้ป่วยเอดส์   
จากองค์กรปกครองส่วนท้องถิ่นที่ย้ายเข้าไปอยู่ใหม่) ซึ่งถ้าผู้ป่วยเอดส์ไม่ดำเนินการยื่นคำร้องขอรับเบี้ยยังชีพผู้ป่วยเอดส์ อีกครั้ง ณ องค์กรปกครองส่วนท้องถิ่นที่ย้ายภูมิลำเนาเข้าไปอยู่ใหม่ ผู้ป่วยเอดส์จะได้รับเงิน  
เบี้ยยังชีพผู้ป่วยเอดส์ ถึงเดือนที่ย้ายภูมิลำเนา เท่านั้น

7. กรณีคนพิการที่ได้รับเงินเบี้ยยังชีพผู้ป่วยเอดส์ เสียชีวิต ผู้ดูแลหรือญาติของผู้ป่วยเอดส์ที่เสียชีวิตต้องแจ้งให้งานสวัสดิการสังคม องค์การบริหารส่วนตำบลบางขันแตกทราบภายใน 7 วัน

**ใบรับรองแพทย์**

**จะต้องระบุว่าป่วยเป็น โรคเอดส์ /AIDs เท่านั้น**

**หากระบุว่าป่วยเป็น HIV หรือภูมิคุ้มกันบกพร่อง**

**จะไม่เข้าหลักเกณฑ์การรับเงินสงเคราะห์**

8

**การลงทะเบียนรับเงินสงเคราะห์**

**โครงการเงินอุดหนุนเพื่อการเลี้ยงดูเด็กแรกเกิด**

****

**คุณสมบัติเด็กแรกเกิดที่มีสิทธิ**

1. มีสัญชาติไทย (พ่อแม่มีสัญชาติไทย หรือพ่อหรือแม่มีสัญชาติไทย)

2. เกิดตั้งแต่วันที่ เป็นต้นไป จนมีอายุครบ 6 ปี

3. อาศัยอยู่กับผู้ปกครองที่อยู่ในครัวเรือนที่มีรายได้น้อย

4. ไม่อยู่ในสถานสงเคราะห์ของหน่วยงานของรัฐหรือเอกชน

**คุณสมบัติผู้ปกครองที่มีสิทธิลงทะเบียน**

1. มีสัญชาติไทย

2. เป็นบุคคลที่รับเด็กแรกเกิดไว้ในความอุปการะ

3. เด็กแรกเกิดต้องอาศัยรวมอยู่ด้วย

4. อยู่ในครัวเรือนที่มีรายได้น้อย คือ สมาชิกครัวเรือนมีรายได้เฉลี่ยไม่เกิน 100,000 บาท ต่อคน ต่อปี

**ทั้งนี้ มารดาที่อยู่ระหว่างการตั้งครรภ์ยังไม่ต้องมายื่นคำร้องขอลงทะเบียน ขอรับสิทธิเงินอุดหนุนเพื่อการเลี้ยงดูเด็กแรกเกิด**

**เอกสารประกอบการลงทะเบียน**

1. แบบคำร้องขอลงทะเบียน (ดร.01)

2. แบบรับรองสถานะของครัวเรือน (ดร.02)

3. บัตรประจำตัวประชาชนของผู้ปกครอง

4. ทะเบียนบ้านของผู้ปกครอง

5. สมุดบัญชีเงินฝากของผู้ปกครอง (บัญชีออมทรัพย์ธนาคารกรุงไทย บัญชีเงินฝากเผื่อเรียกธนาคารออมสิน หรือบัญชีเงินฝากออมทรัพย์ธนาคารเพื่อการเกษตรและสหกรณ์การเกษตร อย่างใดอย่างหนึ่งเท่านั้น)

6. สูติบัตรเด็กแรกเกิด

7. สมุดบันทึกสุขภาพแม่และเด็ก

8. สำเนาเอกสาร บัตรข้าราชการ เจ้าหน้าที่ของรัฐ บัตรแสดงสถานะหรือตำแหน่ง หรือเอกสารอื่นใดของผู้รับรองคนที่ 1 (อาสาสมัครสาธารณสุขประจำหมู่บ้าน (อสม.)) และผู้รับรองคนที่ 2 (กำนัน ผู้ใหญ่บ้าน)

9

**บทบาทหน้าที่ของผู้รับรอง คนที่ 1 และคนที่ 2** รับรอง 3 ประเด็นดังนี้

1. ผู้ปกครองที่ยื่นขอรับสิทธิเงินอุดหนุน อาศัยอยู่ในเขตพื้นที่ของผู้รับรองจริง

2. เด็กแรกเกิดอาศัยอยู่ในครัวเรือนของผู้ปกครองที่ยื่นขอรับสิทธิจริง

3. ผู้ปกครองที่ยื่นขอรับสิทธิเงินอุดหนุนอยู่ในครัวเรือนที่มีรายได้น้อยจริง (ครัวเรือนที่สมาชิกมีรายได้เฉลี่ยไม่เกิน 100,000 บาท ต่อคน ต่อปี)

**ขั้นตอนการลงทะเบียน**

1. คัดกรองคุณสมบัติ

2. ผู้ลงทะเบียน กรอกเอกสารด้วยตนเองในแบบ ดร.1 และ ดร.2 พร้อมแนบเอกสารประกอบการลงทะเบียน

3. เจ้าหน้าที่ตรวจสอบความครบถ้วน ถูกต้อง

4. ติดประกาศรายชื่อผู้ขอรับสิทธิเป็นเวลา 15 วัน

5. จัดส่งเอกสารให้สำนักงานพัฒนาสังคมและความมั่นคงของมนุษย์จังหวัดสมุทรสงคราม

**การสิ้นสุดสิทธิ**

1. เด็กมีอายุครบ 6 ปี

2. เด็กแรกเกิดถึงแก่ความตาย

3. ผู้ปกครองยื่นคำขอสละสิทธิเป็นหนังสือ

4. ตรวจสอบพบข้อมูลที่เป็นเท็จ



10

**แผนผังแสดงขั้นตอนการปฏิบัติงาน**

**การลงทะเบียนรับเงินสงเคราะห์โครงการเงินอุดหนุนเพื่อการเลี้ยงดูเด็กแรกเกิด**

**ติดประกาศรายชื่อผู้ขอรับสิทธิ  
15 วัน**

**เจ้าหน้าที่ตรวจสอบความครบถ้วน ถูกต้อง 10 นาที/ราย**

**แจ้งความประสงค์ลงทะเบียน**

**เจ้าหน้าที่คัดกรองคุณสมบัติ 10 นาที/ราย**

**ยื่นคำขอขึ้นทะเบียน พร้อมเอกสารหลักฐาน 15 นาที/ราย**

**จัดส่งเอกสารให้สำนักงานพัฒนาสังคมและความมั่นคงของมนุษย์จังหวัดสมุทรสงคราม**

**ภาคผนวก**